ཡུལ་ལྷ་རྨུགས་འཛིན་རིན་ཆེན་དཔལ་འབར་གྱི་བསང་མཆོད་
ལྷ་རྔའི་སྒྲ་དབྱངས་བཞུགས།
༄༅། ། ཀྱཻ་ འཛམ་གླིང་བྱང་ཕྱོགས་འཛིན་མའི་ཐིག་ལེ་ན། ། ཡིད་བཞིན་
གཏེར་མང་བརྩེགས་འདྲའི་བཀོད་ལེགས་རིར། ། བརྟེན་བཅས་ནོར་བདག་རྨུགས་
འཛིན་རིན་ཆེན་འབར། ། ཡུམ་སྲས་བཀའ་འཁོར་ཚོགས་བཅས་གནས་འདིར་སྤྱོན། །
རང་མདུན་རིན་ཆེན་དར་ཟབ་གཡུང་དྲུང་རིས། ། མུ་ཏིག་མེ་ལོང་འཕྱང་འཕྲུལ་
གཡོ་བའི་སྟེང་། ། དགྱེས་འཛུམ་རོལ་པས་ལེགས་བཞུགས་མཆོད་ཚོགས་བཞེས། ། ཀོ་
82

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ ༽
ལོང་གདུག་རྩུབ་ཞི་ཞིང་གང་བཅོལ་སྒྲུབས། ། ཏིང་འཛིན་བིར་གྱིས་འདོད་དགུའི་
ལེགས་བྲིས་པའི། ། རབ་འབྱམས་མཆོད་སྤྲིན་སྤྱན་གཟིགས་སྟོང་གསུམ་གང་། །
དཀར་མངར་བཟའ་བཅའ་རོ་བརྒྱའི་འོ་ཆང་ཕུད། ། རིན་ཆེན་སྨན་འབྲུ་དར་ཟབ་
མཁོ་དགུའི་གཏེར། ། སྨན་ཤིང་སྣ་ཚོགས་དུད་སྤྲིན་མཁའ་དབྱིངས་ཁྱབ། ། ཡུལ་སྐྱོང་
ནོར་གྱི་དབང་ཕྱུག་དགྱེས་ཕྱིར་འབུལ། ། ཟག་མེད་བདེ་བས་དབང་དྲུག་ཚིམ་གྱུར་
ནས། ། ཉམས་ཆག་བཟོད་བཞེས་སྐྱབས་གསོལ་བུ་བཞིན་སྐྱོངས། ། བ སཽ། རབ་
བརྗིད་དབང་སྔོན་ཞུན་མའི་མདོག་འཆང་ཞིང་། ། ཀ་ཤའི་ཨང་རག་ནོར་བུའི་ཡ་
ལད་གསོལ། ། ཡིད་བཞིན་དབང་རྒྱལ་འོད་འབར་ཟས་སྣོད་འཛིན། ། མཛེས་བརྗིད་
འབྲོང་གཡག་རྟ་སྔོན་མ་ངེས་ཞོན། ། ཟས་ནོར་ཆར་འབེབས་དགྲ་ལྷའི་དབང་བོ་
ཁྱོད། ། ཁྱབ་བདག་འཇིག་རྟེན་དབང་ཕྱུག་མི་ཡི་གཟུགས། ། ལེགས་བཟུང་གྲུབ་པའི་
དབང་བོའི་བཀའ་དང་དམ། ། ནམ་ཡང་མ་བསྙེལ་སྙིགས་མའི་ངང་ཚུལ་དགོངས། །
ཕན་བདེ་ཡོངས་ཀྱི་གཞིར་གྱུར་བློ་བཟང་བསྟན། ། དེ་འཛིན་འདུས་ཚོགས་ཆོས་སྲིད་
ལེགས་ཚོགས་སྤེལ། ། སྐྱབས་འོག་སྣོད་བཅུད་མི་ནོར་ལོ་ཏོག་ཀུན། ། མཐུ་ལྡན་ཡུལ་
ལྷ་ཁྱོད་ཀྱིས་སྲུང་ཞིང་སྐྱོངས། ། ནད་རིམས་མུག་མཚོན་ལོ་ཏོག་དགྲ་བཞི་སོགས། །
ཉེར་འཚེའི་སྨག་རུམ་མཐུ་སྟོབས་འོད་དཔུང་གིས། ། བཅོམ་དང་ལྷན་ཅིག་ཚེ་བསོད་
འབྱོར་དཔལ་སོགས། ། ལེགས་ཚོགས་འདབ་བརྒྱའི་གེ་སར་བཞད་པར་མཛོད། །
རིགས་རྒྱུད་མངའ་ཐང་རླུང་རྟ་འཕེལ་དར་ཞིང་། ། ཕན་ཚུན་ཡིད་མཐུན་དགེ་བཅུའི་
ལས་ལ་སྤྱོད། ། ནག་ཕྱོགས་གདུག་པའི་བསམ་སྦྱོར་ཆུ་འཛིན་ཕྲེང༌། ། བཀའ་ཆད་
འཐོར་རླུང་ཤུགས་ཀྱིས་ཕ་མཐར་སྐྲོད། ། མདོར་ན་སྣ་ཚོགས་ལས་བཞིའི་ཟླ་ཟེར་
གྱིས། ། ཉེར་བསྐྱངས་སྣོད་བཅུད་དགེ་མཚན་ཀུན་དའི་ཚལ། ། ཆོས་སྲིད་དཔལ་
འབྱོར་འདབ་སྟོང་རྒོད་པ་ཡིས། ། འགྲོ་ཀུན་དགའ་བདེའི་དཔལ་ལ་རོལ་པར་མཛོད།།
ཅེས་པ་འདི་ནི་བསྔགས་འོས་ཀྱི་ཡོན་ཏན་དང་ལྡན་པའི་གུས་སློབ་སྦྱིན་བདག་འགའི་འདོད་མོས་
བཞིན། ༧ གྲུབ་དབང་ཀིརྟིའི་སྤྲུལ་མིང་བས་བྲིས་པ་དགེ་ལེགས་འཕེལ།
- 83 -

བསང་མཆོདཀྱི་རིམ་པ་ཕྱོགས་བསྒྲིགས་སུ་བཀོད་པ།